**О Т Ч Е Т**

**ЗА ДЕЙНОСТТА НА ЧИТАЛИЩЕ „ХРИСТО СМИРНЕНСКИ 1960”**

с. ДОЛНА ГРАДЕШНИЦА ЗА 2023г.

**УВАЖАЕМИ ЧЛЕНОВЕ НА ЧИТАЛИЩЕТО,**

**УВАЖАЕМИ ГОСТИ.**

От далечни времена отличителната черта на българина е жаждата за знания, желание за наука и култура. Тези си желания са осъществили в основаното от родолюбиви българи Народно Читалище „Христо Смирненски 1960” , което винаги е било средище на духовен живот и е изпълнявало културно-просветни задачи в селото.

От край време Читалищните събрания били мерило за ръста на духовния живот в дадено Читалище. Но ние не трябва да забравяме, че Читалищата са едно от златните съкровища на народа ни, което никога няма да остарее и трябва много отговорно да ги пазим. И така неусетно отмина още една година наситена с много природни бедствия, събития и мероприятия, в които макар и със скромно участие беше и нашето Читалищe.

***ОСНОВНИ ЗАДАЧИ*,** които стояха предЧиталищното настоятелство бяха да работим за поддържане и обогатяване на библиотеката и читалнята, да развива и подпомага любителското, художественото творчество и самодейността. Да организира празненства и концерти, чествания на официални празници и обогатяване с чествания и празненства ежедневието на населението в селото. Изпълнението на основните цели и задачи се осъществяваше, чрез провеждането на културни празници и събития, чествания , художествена самодейност и библиотечна дейност .

***КУЛТУРНО-ПРОСВЕТНА ДЕЙНОСТ И ХУДОЖЕСТВЕНА САМОДЕЙНОСТ*.**

Традиция в селото стана на 21.01. да празнуваме денят на родилната помощ „Бабин ден”. С участието на бабите, майките на новородените деца през 2023г., с участието на деца от ЦДГ, жени от селото, честването се превърна в истински празник в нашето читалище.

### В следващия месец на 14.02.2022г. отбелязахме празника на виното със свещен водосвет, а също така и с дегустация, и конкурс на домашни бели и червени вина. На 19.02. 2023 г. пред децата от ЦДГ в селото и ученици беше изнесена беседа по случай [обесването на Васил Левски](http://www.google.bg/url?sa=t&rct=j&q=&esrc=s&source=web&cd=11&cad=rja&uact=8&ved=0CFEQFjAK&url=http%3A%2F%2Fwww.videoclip.bg%2Fwatch%2F297485_-141-godini-ot-obesvaneto-na-Vasil-Levski&ei=AJXlVPGIMubZywOJqoGAAw&usg=AFQjCNGu8dEQ10sn911ilZs1n7XposF1mQ).

### На 01.03.2023 г. децата от ЦДГ и Училище посрещнаха Баба Марта, за децата това е истинско изживяване. Виждаме голямата радост в детските им очи. Всички деца бяха закичени с мартеници, а те се бяха подготвили с подходяща програма.

### Не пропуснахме и празника на жената 8-ми март. В Дневния център за хора с увреждания в селото организирахме осмо-мартенски тържество, на което с помощта на децата от клуб „Сръчко” изработихме рози от хартия и картички, с които да поздравят жените. Празника продължи с много песни и много добро настроение.

### 

### През месец април – пресъздадохме ритуала „Лазаруване”, организирахме великденско веселие, на което се боядисваха шарени яйца. .Работата ни беше оценена много добре.

### По случай празника 24.05. читалищното ръководство поздрави всички учители и ученици, също и младите членове на клуб „Млад приятел на книгата”. Ученици бяха наградени с книги като най-добри(активни читатели). Открития клуб вече цяла година продължава работата си летния сезон. С разпространени инициативи, които им организираме, децата се въвличат в придобиването на основни знания и умения, на сръчност и опит в различни видове занимания и изкуства и крайния продукт от техните изява. В клуба работим по различни теми – които най-вече се интересуват учениците. Идват с голямо. Посещенията много повече са предимно през лятото, когато учениците са във ваканция. Заниманията към тях основно са удовлетворени от тяхна страна с каквито самите те желаят.

### През месец юни си организирахме детски празник, на който малки и големи се забавляваха от сърце.

### Летния сезон е предимно отдаден на децата. За работата на учениците през лятната ваканция работим по направен план, който обхваща всички интереси на децата. В библиотеката се четат приказки, любими герои от книги, индивидуални беседи, рисуват, изработват се най-различни материали..

### За денят на Съединението – 06.09. и 01.10. Ден на възрастните хора се изнесоха беседи пред деца и възрастни в библиотеката. Организирахме и специална програма по повод събора на плодородието в селото. На 1 ноември „Деня на народните будители”, отново организирахме беседа пред малки и големи

### Читалищното настоятелство оценява труда на всички самодейци и на определени членове на Читалището, които отделят от свободното си време и даряват със своето изкуство. За всичко това им изказваме нашата признателност и благодарност. Честване на Коледа и Нова година се превърна в поредица от празници в селото. Хората, които дойдоха да отпразнуват двата празника, останаха много доволни от програмата изнесена от децата.

### *БИБЛИОТЕЧНА ДЕЙНОСТ*

### Книжния фонд на библиотека наброява 5100 тома книги. През годината са закупувани 42 книги. През 2023 година броят записани читатели е 119

### Истинската читалищна и библиотечна дейност – започва със екип, който е работещ. Стараем се, колкото е възможно да възстановим част от традициите, да привлечем стари и млади, за да направим читалището едно от най-активните в общината.

### 

### 

### През 2023 година държавната субсидия на читалището беше 10000 .00. Предоставените средства са използвани предимно за заплати, осигуровки и разнообразни целогодишни материали за Читалището, които са посочени подробно във финансовия отчет.

### Членовете на читалището за 2023 година са 51. Приходите от членски внос са 102.00лв.

### Амбициозна е задачата ни , да се включват повече читалищни членове в дейностите, които се зараждат с нови идеи до тяхното реализиране.

### *СЪВМЕСТНА РАБОТА С ЦДГ, ДЕЦА И САМОДЕЙЦИ ОТ СЕЛОТО.*

### През 2023 година особено е много добра работата ни с децата от ЦДГ и ученици . За чествания и празници - винаги са се отзовавали на нашите покани. Читалищното настоятелство винаги е оценявало приноса на децата за разнообразяване живота на селото.

### Добра ни е съвместната работа с ръководството на ДЦПЛУ с. Долна Градешница и самодейците. Мероприятията, които се провеждат са почти съвместни, но основни организатори на всичко това сме ние Читалището, Самодейци и Кметство.

### *ОРГАНИЗАЦИОННА ДЕЙНОЙНОСТ*

### Читалищното настоятелство се състои от:

1.Валентина Владимирова Акареева – Председател

2.Веселинка Иванова Воденичарова

3.Елеонора Атанасова Вангелова

ПРОВЕРИТЕЛНА КОМИСИЯ В СЪСТАВ:

1.Валентин Димитров Бойков

2.Спас Георгиев Елинов

3.Ваня Асенова Стоименова

### Проведени са 2 заседания на читалищното настоятелство. На заседанията се обсъждат настоящите неотложни задачи.

### Настоятелството и проверителната комисия живее с работата си и отчетените резултати. Редовно се приемат решения, изказват се мнения и на всяко следващо заседание се дава отчет за изпълнение.

### Читалищното настоятелство ще продължи да разчита на всички членове на читалището за помощ и подкрепа в различни дейности и мероприятия през годината. Нека им благодарим за това, че отделят от личното си време, за да го посветят на Читалището и им пожелаваме най-вече здраве, за да бъдат полезни на хората от селото.

### Накрая да си пожелаем много здраве и сили, за да решаваме успешно предстоящите задачи. Читалището да продължи да бъде средище на духовен живот, културно-просветна и информационна дейност в селото.

### 

### ПОЛЗОТВОРНА РАБОТА ПРЕЗ 2024 год.

### 10.01.2023г. Председател:…………………………

с.Долна Градешница /Валентина Акареева